एफसीआई के कार्यकारी निदेशक (गुणवत्ता नियंत्रण)श्री सुदीप सिंह ने इस खबर को पूरी तरह बेबुनियाद करार देते हुए कहा कि इससे संगठन की प्रतिष्ठा को नुकसान पहुंचा है। उन्होंने कहा 'आश्चर्य की बात है कि तथ्यों को बिना जांचे परखे पूरी तरह गलत जानकारी प्रकाशित की गई है और इस प्रकार लोगों को पूरी तरह से गलत सूचना दी गई है कि पिछले 4 महीनों के दौरान 65 लाख मीट्रिक टन अनाज बर्बाद हो गया।' श्री सिंह ने कहा कि स्टॉक की वास्तविक स्थिति की बिल्कुल अनुचित तरीके से व्याख्या की गई है।